CELEX: C2004/284/17
Language: sl
Date: 2004-11-20 00:00:00
Title: Zadeva C-367/04 P: Pritožba Deutsche Post AG in DHL Express (Italija) S.r.l. (prej: DHL International S.r.l.) zoper sklep Sodišča prve stopnje Evropskih skupnosti (drugi razširjeni senat) z dne 27. maja 2004 v zadevi Deutsche Post AG in DHL International S.r.l. proti Komisiji Evropskih skupnosti, ob sodelovanju Italijanske republike in Poste Italiane SpA, T-358/02, vložena dne 24. avgusta 2004 (fax: 20.08.04)

20.11.2004   
            
            
               SL
            
            
               Uradni list Evropske unije
            
            
               C 284/8
            
         Pritožba Deutsche Post AG in DHL Express (Italija) S.r.l. (prej: DHL International S.r.l.) zoper sklep Sodišča prve stopnje Evropskih skupnosti (drugi razširjeni senat) z dne 27. maja 2004 v zadevi Deutsche Post AG in DHL International S.r.l. proti Komisiji Evropskih skupnosti, ob sodelovanju Italijanske republike in Poste Italiane SpA, T-358/02, vložena dne 24. avgusta 2004 (fax: 20.08.04)
   (Zadeva C-367/04 P)
   (2004/C 284/17)
   Deutsche Post AG in DHL Express (Italija) S.r.l. (prej: DHL International S.r.l.), ki ju zastopata Jochim Sedemund in Thomas Lübbig, Rechtsanwälte, Freshfields Bruckhaus Deringer, Potsdamer Platz 1, D-10785 Berlin, sta dne 24. avgusta 2004 (fax: 20.08.04) pred Sodiščem Evropskih skupnosti vložili pritožbo zoper sklep Sodišča prve stopnje Evropskih skupnosti (drugi razširjeni senat) z dne 27. maja 2004 v zadevi Deutsche Post AG in DHL International S.r.l. proti Komisiji Evropskih skupnosti, ob sodelovanju Italijanske republike in Poste Italiane SpA, T-358/02.
   Pritožnici Sodišču predlagata, naj:
   
               1.
            
            
               razveljavi sklep Sodišča prve stopnje z dne 27. maja 2004 v zadevi T-358/02 (1) in razglasi za dopustno tožbo Deutsche Post AG in DHL Express (Italija) z dne 3. decembra 2002;
            
         
               2.
            
            
               naloži toženi stranki in njenima intervenientoma plačilo stroškov postopka.
            
         Pritožbeni razlogi in bistvene navedbe
   Pritožba je usmerjena zoper sklep Sodišča prve stopnje z dne 27. maja 2004 v zadevi T-358/02 (DPAG in drugi proti Komisiji). S tem sklepom je Sodišče prve stopnje zavrglo kot nedopustno tožbo Deutsche Post AG in DHL Express (Italija) S.r.l. z dne 3. decembra 2002. Po mnenju sodišča tožeči stranki nista uspeli izkazati predpostavk za obstoj procesnega upravičenja. Nasprotno tožeči stranki v pritožbi navajata, da ju odločba Komisije vsekakor neposredno in posamično zadeva in zato sta procesno upravičeni v smislu člena 230(4) ES. Ker imata tožeči stranki tudi zahtevani pravni interes, je po njunem mnenju treba zgoraj omenjeni sklep Sodišča prve stopnje z dne 27. maja 2004 razveljaviti in tožbo Deutsche Post AG in DHL Express (Italija) z dne 3. decembra 2002 razglasiti za dopustno.
   
      (1)  UL C 228, 11.9.2004.